
     Dražičkih boraca 64

     51218 Dražice
Općinski načelnik Općine Jelenje
KLASA: 400-03/18-/4
URBROJ: 2170/04-02-18-1

Dražice, 08. siječnja 2018. god.

Na temelju članka 33. Statuta Općine Jelenje (Službene novine PGŽ broj 33/09, 13/13, 6/16 i 17/17) u svezi s člankom 3. i 7. Zakona o fiskalnoj odgovornosti („Narodne novine“ broj 139/10 i 19/14) i člankom 2. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj: 78/11, 106/12, 130/13, 19/15 i 119/15),  općinski načelnik  donio je dana 08. siječnja 2017.  
P R O C E D U R U 
stvaranja ugovornih obveza u Općini Jelenje
Članak 1.

Ovim aktom propisuje se procedura stvaranja ugovornih obveza, odnosno nabava roba, radova i usluga, odnosno javna nabava, kao i sve druge ugovorne obveze koje su potrebne za redovan rad Općine Jelenje, osim ako posebnim propisima ili Statutom Općine Jelenje nije uređeno drugačije.
Izrazi navedeni u ovoj Proceduri neutralni su i odnose se na osobe oba spola.

Članak 2.
Procedurom stvaranja ugovornih obveza utvrđuje se: iskazivanje potreba za pokretanje postupka, ugovaranja nabave, način i postupci kontrole je li nabava u skladu s financijskim planom i planom nabave, način obavljanja kontrole dostupnosti financijskih sredstava, dodatne kontrole te donošenje odluke o pokretanju ili obustavi postupka nabave.   

Članak 3.

Potrebu za pokretanje postupka ugovaranja nabave roba, radova i usluga mogu iskazati i predložiti svi zaposlenici Općine, osim ako posebnim propisima ili Statutom Općine Jelenje nije određeno drugačije.
Članak 4.
Ukoliko postupak nabave roba, radova i usluga podliježe postupku javne nabave, odnosno ispunjene su zakonske pretpostavke da se provodi u skladu sa Zakonom o javnoj nabavi (“Narodne novine“ broj: 120/16), tada se stvaranje obveza provodi po sljedećoj proceduri:

	Red.
 br.
	AKTIVNOST
	NADLEŽNOST
	DOKUMENT
	ROK

	1.
	2.
	3.
	4.
	5.

	I.  STVARANJE OBVEZA ZA KOJE JE POTREBNA PROCEDURA JAVNE NABAVE

	1. 
	Sastavljanje prijedloga plana nabave robe/korištenje usluga/ radova
	Jedinstveni upravni odjel Općine, prema prijedlozima službenika - nositelja pojedinih poslova i aktivnosti. 


	Interni obrazac   prijedloga s opisom potrebne robe (opreme) usluga/radova i okvirnom cijenom.
	Do listopada tekuće godine za narednu proračunsku godinu (datum se određuje ovisno o vremenu izrade proračuna jer je prijedlog plana nabave podloga za izradu proračun)

	2.
	Priprema tehničke i natječajne dokumentacije za nabavu robe/ usluga/radova
	JUO ovlaštena osoba za pripremu natječajne i tehničke dokumentacije,   za složenije nabave moguće angažiranje vanjskih stručnjaka.
	  Tehnička i    

  natječajna dokumentacija
	Idealno do početka godine u kojoj se pokreće postupak nabave, kako bi se postupak nabave mogao odmah započeti

	3.
	Uključivanje stavki iz prijedloga plana nabave u  proračun
	JUO, Odsjek za proračun i financije, (pročelnik ili osoba koju ovlasti).
	Proračun
	listopad/studeni

	4.
	Prijedlog za pokretanje postupka javne nabave
	JUO, ovlaštena osoba za provođenje postupka javne nabave. U ovoj fazi pročelnik je obvezan dodatno provjeriti stvarnu potrebu za predmetom nabave, osobito ako je prošlo  tri i više mjeseci od pokretanja prijedloga za nabavu
	Dopis s prijedlogom te tehničkom i natječajnom dokumentacijom 
	Tijekom godine za koju je donesen proračun/ plan nabave

	5.
	Provjera je li prijedlog u skladu s donesenim planom nabave i proračunom
	JUO/Odsjek za proračun i financije, (pročelnik ili osoba koju on ovlasti). 
	Ako DA-odobrenje pokretanja postupka Ako NE- negativan odgovor na prijedlog za pokretanje postupak
	Najviše 7 dana od zaprimanja    

  prijedloga

	6.
	Prijedlog za pokretanje postupka javne nabave s odobrenjem Odsjeka za proračun i financije
	Pročelnik ili osoba 

koju on ovlasti 
	Dopis s prijedlogom te tehničkom i natječajnom dokumentacijom, s odobrenjem Odsjeka za proračun i financije
(pročelnik)
	Najduže 5 dana od zaprimanja odgovora iz Odsjeka za proračun i financije

	7.
	Provjera je li tehnička i natječajna dokumentacija u skladu s propisima o javnoj nabavi 
	 Ovlaštena osoba, od strane općinskog načelnika
	Ako DA - pokreće postupak javne nabave Ako NE- vraća dokumentaciju s komentarima 
	Najviše 15 dana od zaprimanja prijedloga za pokretanje postupka javne nabave


	8. 
	Donošenje odluke o pokretanju postupka javne nabave


	Općinski načelnik
	-
	-

	9.
	Pokretanje postupka javne nabave 
	Ovlaštena osoba za vođenje javne nabave ili osoba koju ovlasti općinski načelnik
	Objava natječaja, ili poziva sukladno propisima o javnoj nabavi.
	Tijekom godine


Članak 5.
Ukoliko postupak nabave roba, radova i usluga ne podliježe postupku javne nabave, odnosno nisu ispunjene zakonske pretpostavke da se provodi u skladu sa zakonom o javnoj nabavi („Narodne novine“ broj 120/16), tada se stvaranje obveza provodi po sljedećoj proceduri.

	II. STVARANJE OBVEZA ZA KOJE NIJE POTREBNA PROCEDURA JAVNE NABAVE


	Red.br.
	Dijagram tijeka
	Opis aktivnosti

	Rok
	Popratni dokument

	1.
	Iniciranje nabave robe/korištenja usluga/radova
	· Pročelnik JUO-a prema prijedlozima službenika i namještenika odgovornih za pojedino područje 
· Druge osobe ovlaštene od strane općinskog načelnika
	Tijekom godine
	Zahtjev/narudžbenica

	2.
	Provjera da li je prijedlog u skladu s proračunom
	·  Odsjek  za proračun i financije provjerava da li je trošak planiran, odnosno jesu li su sredstva na poziciji osigurana, izvor financiranja i ekonomski vrsta troška 

· ako nije dobro planiran trošak po ekonomskoj klasifikaciji  voditelj odsjeka za financije predlaže načelniku izmjene i dopune financijskog planirana 

· ukoliko su sredstva osigurana nastavlja se daljnja procedura 
	3 dana od dana zaprimanja prijedloga
	Ponuda ili nacrt ugovora


	3.
	Sklapanje ugovora/ izdavanje narudžbenice
	Općinski načelnik
	ne duže od 30 dana od dana podnošenja zahtjeva
	Ugovor / narudžbenica


Članak 6.

Narudžbenica je utvrđena kao obrazac, a svaka pojedina koja se izdaje  označena je brojem  koji počinje od broja 1,  uz navođenje kalendarske  godine.

Članak 7.
Nabava roba i usluga do 1.000,00 kuna s PDV-om moguća je bez narudžbenice,  ako se iste podmiruju u gotovini uz predočenje vjerodostojne isprave.

Članak 8.
Ova Procedura stupa na snagu osam dana od dana donošenja.

Ova Procedura objavit će se i na web stranici Općine Jelenje www.jelenje.hr .










OPĆINSKI  NAČELNIK









            Robert Marčelja, bacc. oec 

